rejauldu/bengali-wikipedia huggingface dataset:
জিঘাংসা ১৯৫১ সালে প্রকাশিত একটি বাংলা রহস্য চলচ্চিত্র যা স্যার আর্থার কোনান ডয়েলের বিখ্যাত গোয়েন্দা কাহিনী বাস্কারভিলের কুকুর-এর ছায়ায় নির্মিত। এই সিনেমাটির পরিচালক অজয় কর এবং সংগীত পরিচালক ছিলেন হেমন্ত মুখোপাধ্যায়।   কাহিনী  অভিশপ্ত রত্নগড় রাজপরিবারের নতুন কুমার বাহাদুর সূর্যকান্ত আসার আগেই তার কাকা বাড়ির কর্তা অজ্ঞাত আততায়ীর হাতে মারা পড়েন। রাজপরিবারের বন্ধু ডাক্তার পালিত (কমল মিত্র) তদন্তের অনুরোধ নিয়ে আসেন গোয়েন্দা স্মরজিত সেনের (শিশির বটব্যাল) কাছে। সকলের অনুমান স্থানীয় জলার কোনো ভৌতিক আত্মা খুনটা করেছে, যার মহিলা কন্ঠে গান শোনা যায় গভীর রাত্রে। গোয়েন্দা সেন তার সহকারী বিমলকে রত্নগড় পাঠান কুমার বাহাদুরের নিরাপত্তার স্বার্থে। স্থানীয় কয়েকজন প্রবীণ ব্যক্তি রহস্যময় ভাবে চলাফেরা করেন। তাদের মধ্যে দাবাড়ু ও মৃত রাজার এক বন্ধু আছেন আর আছেন প্রবীণ উদ্ভিদবিজ্ঞানী প্রফেসর গুপ্ত (বিকাশ রায়)। বাড়ির চাকর লক্ষনকেও সন্দেহ করতে থাকে বিমল। জলার ধারে একটি তরুনীর (মঞ্জু দে) গান শুনে কুমার আকৃষ্ট হন ও বার বার ছুটে যান সেখানে। তার ওপর প্রাণঘাতী হামলা হয়। ইতোমধ্যে ছদ্মবেশে গোয়েন্দা সেন হাজির হন ও বিশালদেহী জলার ভুত কে আবিষ্কার করেন। কিন্তু আসল অপরাধী হলো এই রাজবংশেরই নিখোঁজ হয়ে যাওয়া এক ব্যক্তি যার প্রতিশোধস্পৃহা জন্ম দিয়েছে জলার ভুতের কাহিনী। একদম শেষে স্মরজিত সেনের গুলিতে আসল অপরাধীর মৃত্যু ঘটে।   অভিনয়   বিকাশ রায়  মঞ্জু দে  কমল মিত্র  শিশির বটব্যাল  কানু বন্দ্যোপাধ্যায়  ধীরাজ দাস  সন্তোষ সিনহা  পান্নালাল চক্রবর্তী  পুষ্পা দেবী  রমলা চৌধুরী  সুষমা ঘোষ  অভিযোজন এটিই ছিল বাংলায় শার্লক হোমসের বিখ্যাত গোয়েন্দা কাহিনী বাস্কারভিলের কুকুর-এর প্রথম চলচ্চিত্র অভিযোজন। পরবর্তীতে ১৯৬২ সালে এই গল্পের ছায়ায় হিন্দি ভাষাতে  বিশ সাল বাদ নামে একটি বলিউড চলচ্চিত্র নির্মিত হয়, যার পরিচালক ছিলেন বীরেন নাগ।   তথ্যসূত্র   বিষয়শ্রেণী:বাংলা ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:১৯৫১-এর চলচ্চিত্র বিষয়শ্রেণী:রহস্য চলচ্চিত্র বিষয়শ্রেণী:১৯৫০-এর দশকের বাংলা ভাষার চলচ্চিত্র বিষয়শ্রেণী:অন্য ভাষায় পুনর্নির্মিত বাংলা চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় থ্রিলার চলচ্চিত্র বিষয়শ্রেণী:হেমন্ত মুখোপাধ্যায় সুরারোপিত চলচ্চিত্র
সিডনি মেট্রো অস্ট্রেলিয়ার নিউ সাউথ ওয়েলস রাজ্যের সিডনি শহরের একটি দ্রুতগামী গণপরিবহন ব্যবস্থা। সিডনি মেট্রোর তালাওয়াং থেকে চ্যাটসউড পর্যন্ত প্রসারিত বর্তমান লাইন বা রেলপথটি ২০১৯ সালের ২৬শে মে উদ্বোধন করা হয়, এটি বর্তমানে ১৩ টি স্টেশন ও ৩৬ কিমি (২২.৪ মাইল) দীর্ঘ যমজ রেল ট্র্যাক সহ একটি রেলপথ নিয়ে গঠিত। সিডনি হারবার ও সিডনি কেন্দ্রীয় ব্যবসায়িক জেলার অন্তর্গত এই লাইনটি চ্যাটসউড থেকে ব্যাঙ্কসটাউন পর্যন্ত প্রসারিত করার জন্য কাজ এগিয়ে চলেছে, যার নির্ধারিত সমাপ্তি সময় ২০২৪ সাল ধরা হয়েছে।  দুটি অতিরিক্ত লাইন বা রেলপথের ঘোষণা করা হয়েছে; লাইনগুলি হল সিডনি মেট্রো পশ্চিম সিডনি বিমানবন্দর ও সিডনি মেট্রো পশ্চিম। সিডনি মেট্রো পশ্চিম সিডনি বিমানবন্দর লাইনটি সেন্ট মেরিস থেকে পরিকল্পিত অ্যারোট্রোপলিস কোর পর্যন্ত প্রায় ২৩ কিলোমিটার দীর্ঘ পথে প্রসারিত হবে। এটি ছয়টি স্টেশন নিয়ে গঠিত এবং ২০২৬ সালে খোলার পর নতুন ওয়েস্টার্ন সিডনি ইন্টারন্যাশনাল (ন্যান্সি-বার্ড ওয়ালটন) বিমানবন্দরে পরিষেবা প্রদান করবে।  সিডনি মেট্রো পশ্চিম লাইনটি ওয়েস্টমিড থেকে সিডনি সিবিডি পর্যন্ত প্রায় ২৪ কিলোমিটার দীর্ঘ পথে নির্মিত হবে। এটি নয়টি স্টেশনের সমন্বয়ে পরিকল্পনা করা হয়েছে, যা ভূগর্ভস্থ যমজ ট্র্যাক দ্বারা পরিবেশিত হবে। লাইনটি ২০৩০ সালে খোলার পর প্যারামাট্টা ও সিডনি অলিম্পিক পার্কের পরিষেবাও দেবে।  সিডনি হল অস্ট্রেলিয়ার প্রথম ও বর্তমানে একমাত্র শহর, যেখানে সম্পূর্ণ স্বয়ংক্রিয় (চালকবিহীন) দ্রুতগামী গণপরিবহন মেট্রো ব্যবস্থা রয়েছে। সিডনিতে একটি উচ্চ গতিসম্পন্ন, ভূগর্ভস্থ দ্রুতগামী গণপরিবহন রেলওয়ের সাথে জড়িত পরিকল্পনা ও প্রকল্পগুলি কমপক্ষে ২০০৮ সালে উঠে আসে, যদিও একটি প্রাথমিক প্রস্তাব ২০০১ সালের প্রথম দিকে উত্থাপিত হয়েছিল। অতীতে একটি ভূগর্ভস্থ নেটওয়ার্কের জন্য বিস্তৃত পরিকল্পনা থাকা সত্ত্বেও, বেসরকারিকরণ ও তহবিল নিয়ে বিরোধ সরকারি অনুমোদনকে বাধাগ্রস্ত করেছিল, যা প্রকল্পের সূচনাকে বিলম্বিত করেছিল। সিডনির প্রথম ভূগর্ভস্থ মেট্রো নর্থ ওয়েস্ট রেল লিংক নামে পরিচিত ছিল, প্রকল্পটি বাস্তবিক ভাবে শুরু করার অসুবিধা সত্ত্বেও সরকারি অনুমোদন ২০১৩ সালে প্রদান করা হয়েছিল। রেলপথের সম্প্রসারণ ও শীঘ্রই সিডনি মেট্রোর নাম পরিবর্তনকে অনুসরণ করা হয়।  রেল ব্যবস্থাটি ট্রান্সপোর্ট ফর এনএসডব্লিউ-এর ছত্রছায়ায় সিডনি মেট্রো এজেন্সি দ্বারা নিয়ন্ত্রিত হয়। পরিষেবাসমূহ মেট্রো ট্রেন সিডনি দ্বারা পরিচালিত হয় এবং প্রতিষ্ঠিত সিডনি ট্রেন নেটওয়ার্কের সাথে সংহত।  তথ্যসূত্র  বহিঃসংযোগ   সিডনি মেট্রো ওয়েবসাইট ট্রান্সপোর্ট এনএসডব্লিউ মেট্রো পেজ এমটিএস হোম পেজ   বিষয়শ্রেণী:সিডনি মেট্রো বিষয়শ্রেণী:অস্ট্রেলিয়ার দ্রুতগামী গণপরিবহন ব্যবস্থা বিষয়শ্রেণী:২০১৯-এ চালু রেলপথ
ধোঁয়াটে ডিম হচ্ছে এমন একটি খাবার যা ধূমায়ন প্রক্রিয়ায় ডিম এবং মাছের ডিম দিয়ে তৈরি হয়।Marine and Freshwater Products Handbook. p. 183. ধোঁয়াটে ডিম শক্ত সিদ্ধ ডিম দিয়ে প্রস্তুত করা যেতে পারে যেগুলিতে পরে ধোঁয়া তুলে প্রস্তুত করা হয়,Home Book of Smoke Cooking: Meat, Fish and Game - Jack Sleight, Raymond Hull. p. 145.Don Holm's Book of Food Drying, Pickling and Smoke Curing - Don Holm, Myrtle Holm. p. 126. অথবা এগুলোর খোসা না ছাড়িয়ে রান্না করা হয়।Fire It Up: 400 Recipes for Grilling Everything - David Joachim, Andrew Schloss. p. 367. তাছাড়া, ধোঁয়াটে ডিমকে শক্ত সেদ্ধ ডিমের এক প্রকার ক্ষুদাবর্ধক হিসাবে সংজ্ঞায়িত করা হয়েছে যা খোসা, ম্যারিনেট এবং তারপর ধূমায়ন করে তৈরি হয়।Dictionary of Food: International Food and Cooking Terms from A to Z - Charles Sinclair. p. 1589.   ধূমায়িত ক্যাভিয়ার  ধূমায়িত কিছু ক্যাভিয়ারের মধ্যে রয়েছে, নরওয়েতে প্রচলিত কড মাছের ডিম, মুলেট মাছের ডিম এবং স্টার্জন মাছের ডিম।Marine and Freshwater Products Handbook. pp. 415-416. আরেকটি পণ্য হল ধূমায়িত-ডিমের লিকার, যা কাঁচা হিমায়িত সালমন মাছের ডিম থেকে তৈরি করা হয়।Commercial Fisheries Review. Volume 17. Quote: "The recovery of a strained smoked-egg liquor from raw frozen salmon eggs averaged 60 percent. This is the basic formula: 4.5 lb. (2,080 g.) smoked-egg liquor 0.23 lb. (104 g. or 5% by weight) salt 3 tsp. garlic salt 1 tsp. pepper sauce The salt..."   খাবার পদ  বাম|থাম্ব|240x240পিক্সেল| নোমায় নব্য ডেনিশ স্টাইলে আচার এবং ধূমায়িত কোয়েলের ডিম। থাম্ব|200x200পিক্সেল| ধূমায়িত কোয়েলের ডিমের একটি কাছের দৃশ্য ধোঁয়াটে ডিম ধূমায়িত ডিমের প্যাটে তৈরি করা যেতে পারে। ধূমায়িত ডিম থেকে তৈরি খাবার পদ এবং অন্যান্য খাবার হল ডিমের সালাদ, ভিনাইগ্রেট ড্রেসিং এবং ডিপস।The Southern Food Truck Cookbook: Discover the South's Best Food on Four Wheels - Heather Donahoe. p. 131.The Lee Bros. Charleston Kitchen - Matt Lee, Ted Lee. p. 60.Pudlo Paris 2007-2008: A Restaurant Guide - Gilles Pudlowski. p. 374. নিকোইস সালাদ এর একটি সংস্করণ উপাদান হিসেবে ধূমায়িত ডিমের ফেনা ব্যবহার করে। ধূমায়িত ডিম দিয়ে তৈরি পুরি বিভিন্ন খাবারের স্বাদ বাড়াতে ব্যবহার করা হয়।   আরো দেখুন             তথ্যসূত্র    গ্রন্থপঞ্জি    স্টিভেন রাইচলেন (2010)। প্ল্যানেট বারবিকিউ!: 309 রেসিপি, 60 টি দেশ। ওয়ার্কম্যান প্রকাশনা।আইএসবিএন 0761148019   আরও পড়ুন    সাংহাইনিজ হোমস্টাইল রান্না। পিপি 86-87।  হার্ড স্মোকড ডিম । ও, অপরাহ ম্যাগাজিন।   বহিঃ সংযোগ   বিষয়শ্রেণী:ডিমের পদ বিষয়শ্রেণী:ভিয়েতনামি রন্ধনশৈলী বিষয়শ্রেণী:চীনা রন্ধনশৈলী
দ্য ক্রাউড () একটি মার্কিন নির্বাক চলচ্চিত্র। কিং ভিডর এটি পরিচালনা করেন। ছবিটি ১৯২৮ সালে প্রেক্ষাগৃহে মুক্তি পায়।.  প্রভাবশালী ছবিটি প্রচুর প্রশংসা পায় এবং Unique and Artistic Production ক্যাটেগরিতে অস্কার পুরস্কারের জন্য মনোনয়ন পায়।   কাহিনী  কাহিনীর নায়ক নিউ ইয়র্ক শহরের এক উচ্চাভিলাষী কিন্তু উচ্ছৃঙ্খল অফিস কর্মচারী জন সিম্‌স (অভিনয়ে জেমস মারি) যে ম্যারি নামের এক তরুণীকে (অভিনয়ে এলেয়ানর বোর্ডম্যান) বিয়ে করে। তারা সংসার শুরু করে ও বৈবাহিক জীবনের টানাপোড়েন, আর্থিক ক্ষতি, ও অন্যান্য ট্রাজেডি সামলাতে হিমশিম খায়। আর সবকিছুর পটভূমিতে থাকে বড় শহর নিউ ইয়র্কের নামহীন, দয়ামায়াহীন মানুষের দঙ্গল।   তথ্যসূত্র   বহিঃসংযোগ   Extensive review of the film.   analysis of the film. (archived)  Review and article on making the film.  বিষয়শ্রেণী:মার্কিন নির্বাক চলচ্চিত্র বিষয়শ্রেণী:মার্কিন সাদাকালো চলচ্চিত্র‎ বিষয়শ্রেণী:১৯২৮-এর চলচ্চিত্র বিষয়শ্রেণী:১৯২৮-এর নাট্য চলচ্চিত্র বিষয়শ্রেণী:মার্কিন নাট্য চলচ্চিত্র বিষয়শ্রেণী:মার্কিন নির্বাক পূর্ণদৈর্ঘ্য চলচ্চিত্র বিষয়শ্রেণী:চলচ্চিত্রে সামাজিক বাস্তবতাবাদ বিষয়শ্রেণী:কিং ভিডর পরিচালিত চলচ্চিত্র বিষয়শ্রেণী:আর্ভিং টালবের্গ প্রযোজিত চলচ্চিত্র বিষয়শ্রেণী:নিউ ইয়র্ক শহরের পটভূমিতে চলচ্চিত্র বিষয়শ্রেণী:১৯০০-এর দশকের পটভূমিতে চলচ্চিত্র বিষয়শ্রেণী:১৯১০-এর দশকের পটভূমিতে চলচ্চিত্র বিষয়শ্রেণী:১৯২০-এর দশকের পটভূমিতে চলচ্চিত্র বিষয়শ্রেণী:নিউ ইয়র্ক শহরে ধারণকৃত চলচ্চিত্র বিষয়শ্রেণী:মেট্রো-গোল্ডউইন-মেয়ারের চলচ্চিত্র বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র বিষয়শ্রেণী:১৯২০-এর দশকের মার্কিন চলচ্চিত্র বিষয়শ্রেণী:আরভিং থালবার্গ প্রযোজিত চলচ্চিত্র বিষয়শ্রেণী:ইংরেজি ভাষার নাট্য চলচ্চিত্র
আলেক্স মেরেত (, ; জন্ম: ২২ মার্চ ১৯৯৭) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব নাপোলি এবং ইতালি জাতীয় দলের হয়ে গোলরক্ষক হিসেবে খেলেন।  ২০১২ সালে, মেরেত ইতালি অনূর্ধ্ব-১৬ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় ছয় বছর যাবত ইতালির বয়সভিত্তিক দলের হয়ে খেলার পর, তিনি ২০১৯ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।  ব্যক্তিগতভাবে, মেরেত বেশ কিছু পুরস্কার জয়লাভ করেছেন, যার মধ্যে ২০১৬–১৭ সেরিয়ে বি মৌসুম সেরা গোলরক্ষকের পুরস্কার জয় অন্যতম। দলগতভাবে, মেরেত এপর্যন্ত ২টি শিরোপা জয়লাভ করেছেন, যার মধ্যে ১টি এসপিএএলের হয়ে এবং ১টি নাপোলির হয়ে জয়লাভ করেছেন।   প্রারম্ভিক জীবন  আলেক্স মেরেত ১৯৯৭ সালের ২২শে মার্চ তারিখে ইতালির উদিনেতে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  মেরেত ইতালি অনূর্ধ্ব-১৬, ইতালি অনূর্ধ্ব-১৭, ইতালি অনূর্ধ্ব-১৮, ইতালি অনূর্ধ্ব-১৯ এবং ইতালি অনূর্ধ্ব-২১ দলের হয়ে খেলার মাধ্যমে ইতালির প্রতিনিধিত্ব করেছেন। ইতালির বয়সভিত্তিক দলের হয়ে তিনি প্রায় ৬ বছরে ৪৩ ম্যাচে অংশগ্রহণ করেছেন।   পরিসংখ্যান   আন্তর্জাতিক    দল  সাল  ম্যাচ  গোল ইতালি  ২০১৯  ১  ০ ২০২১  ১  ০ ২০২২  ১  ০ সর্বমোট  ৩  ০   তথ্যসূত্র    বহিঃসংযোগ                        বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:উদিনেসে কালচোর খেলোয়াড় বিষয়শ্রেণী:ইতালীয় ফুটবলার বিষয়শ্রেণী:এসপিএএল-এর খেলোয়াড় বিষয়শ্রেণী:সোচেতা স্পোর্তিভা কালচো নাপোলির খেলোয়াড় বিষয়শ্রেণী:ফুটবল গোলরক্ষক বিষয়শ্রেণী:ইতালির আন্তর্জাতিক ফুটবলার বিষয়শ্রেণী:সেরিয়ে বি-এর খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:উয়েফা ইউরোপীয় চ্যাম্পিয়নশিপ বিজয়ী খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:ইতালির আন্তর্জাতিক যুব ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:পুরুষ ফুটবল গোলরক্ষক বিষয়শ্রেণী:ইতালির অনূর্ধ্ব-২১ আন্তর্জাতিক ফুটবলার
আল-জামিয়া আল-ইসলামিয়া দারুল উলুম ওয়াকফ দেওবন্দ বা দারুল উলুম ওয়াকফ দেওবন্দ (, আরবি ও ) ভারতের একটি মাদরাসা। কারী মুহাম্মদ তৈয়বের সাথে ১৯৮০ সালে দারুল উলুম দেওবন্দের প্রাশাসনিক বিরোধের ফলে ১৯৮২ সালে আনজার শাহ কাশ্মীরির সহযোগিতায় সালেম কাসেমি এটি প্রতিষ্ঠা করেন।   ইতিহাস  ১৮৬৬ সালের ৩১ মে প্রতিষ্ঠিত হয় দারুল উলুম দেওবন্দ। দারুল উলুম দেওবন্দের শতবার্ষিকী সম্মেলনের পর প্রতিষ্ঠানে প্রশাসনিক মতবিরোধ দেখা দেয়। যার ফলে ১৯৮২ সালে সালেম কাসেমি ও আনজার শাহ কাশ্মীরি প্রতিষ্ঠা করেন দারুল উলুম ওয়াকফ দেওবন্দ। মাদ্রাসার বর্তমান পরিচালক সুফিয়ান কাসেমি।   হুজাতুল ইসলাম একাডেমী  দারুল উলুম ওয়াকফের গবেষণা বিভাগ 'হুজযাতুল ইসলাম একাডেমী'। এই একাডেমী দেওবন্দের পণ্ডিতদের বিশেষত কাসেম নানুতুবির আদর্শ বাস্তবায়নে কাজ করে। আরবি ও ইংরেজি ও স্থানীয় ভাষায় লেখে প্রকাশ, বক্তৃতা সহ নানা কার্যক্রম পরিচালনা করা হয় এই একাডেমীর ব্যানারে।   প্রকাশনা   নিদায়ে দারুল উলুম ওয়াকফ (মাসিক উর্দু পত্রিকা)।  ওয়াহ্দাত আল-উম্মাহ (দ্বি-বার্ষিক আরবী পত্রিকা)।  ভয়েস অফ দারুল উলুম (ত্রৈমাসিক ইংরেজি পত্রিকা)।   শিক্ষার ধরন    আলিম: ইসলামীক ধর্মীয় জ্ঞান বিভাগের ৮ বছরের স্নাতকোত্তর কোর্স    মুফতি: ইসলামিক জুরিসপুডেন্সে এক বছরের স্নাতকোত্তর প্রোগ্রাম।    তাফসির : তাফসিরে কোরআনের উপর এক বছর স্নাতক প্রোগ্রাম।    আরবি সাহিত্য ও ভাষা শিক্ষা: আরবি সাহিত্যে ১ বছরের স্নাতকোত্তর প্রোগ্রাম।    গবেষণা: এই কোর্সটি হুজাতুল ইসলাম একাডেমী পরিচালনা করে।   উর্দু হাফস: দুই বছরের তাজউইদ কোর্স (পূর্বশর্ত: কুরআনের হাফেজ ও উর্দু ভাষাতে দক্ষতা)।   আরবিক হাফস: এক বছরের তাজউইদ কোর্স (পূর্ব শর্ত: কুরআনের হাফেজ, 65% মার্ক সহ আলিম কোর্স)।   কীরাত সাবা আরবী: এক বছরের কীরাত কোর্স (পূর্বের শর্তঃ কুরআনের হাফেজ ও আরবিক হাফস)।   কিরাত সাবা উর্দু   প্রাক্তন শিক্ষার্থী   গোলাম নবী কাশ্মীরি   তথ্যসূত্র   উদ্ধৃতি    গ্রন্থপঞ্জি  দারুল উলুম ওয়াকফ দেওবন্দ : দুই সেতুর একই বন্ধন   আরও দেখুন   দেওবন্দি মাদ্রাসার তালিকা  বিষয়শ্রেণী:ভারতের ইসলামি বিশ্ববিদ্যালয় ও কলেজ বিষয়শ্রেণী:ভারতে ইসলাম বিষয়শ্রেণী:১৯৮২-এ প্রতিষ্ঠিত বিষয়শ্রেণী:এশিয়ায় ইসলাম বিষয়শ্রেণী:ভারতের দেওবন্দি মাদ্রাসা বিষয়শ্রেণী:দেওবন্দি শিক্ষাপ্রতিষ্ঠান বিষয়শ্রেণী:ভারতের মাদ্রাসা বিষয়শ্রেণী:১৯৮২-এ প্রতিষ্ঠিত শিক্ষাপ্রতিষ্ঠান
জাহাঙ্গীর আলম চৌধুরী (জন্ম: ২ ফেব্রুয়ারি ১৯৫৩) হলেন বাংলাদেশের অবসরপ্রাপ্ত একজন সেনা কর্মকর্তা ও বর্তমান অন্তর্বর্তীকালীন সরকারের উপদেষ্টা। তিনি বাংলাদেশ সেনাবাহিনী থেকে ৩ তারকা  লেফট্যানেন্ট জেনারেল হিসেবে অবসর গ্রহণ করেন। তিনি ভারতের বর্ডার সিকিউরিটি ফোর্সের সাথে সংঘর্ষের সময় বাংলাদেশ রাইফেলসের (বর্তমান বিজিবি) প্রধান ছিলেন।  তিনি বাংলাদেশ সেনাবাহিনীর সাবেক প্রিন্সিপাল স্টাফ অফিসার ছিলেন ও একই সময়ে তাকে কোয়ার্টারমাস্টার জেনারেল পদে উন্নীত করা হয়। তাকে রাষ্ট্রপতির বাসভবন বঙ্গভবনে গিয়ে বাংলাদেশের রাষ্ট্রপতিকে জরুরী অবস্থা ঘোষণা করতে বলার কৃতিত্ব দেওয়া হয়। যে ঘটনার ২০০৭ সালে সামরিক বাহিনীকে ক্ষমতায় আসে।   প্রারম্ভিক জীবন  জাহাঙ্গীর আলম চৌধুরীর জন্ম ২ ফেব্রুয়ারি ১৯৫৩ এবং ১৯৭৫ সালে তিনি বাংলাদেশ সেনাবাহিনীর আর্টিলারি কর্পসে কমিশন করেন। একজন গানার  হিসেবে তার কর্মজীবনের শুরুতে তিনি কমান্ডিং টু আর্টিলারি ব্রিগেডস এবং ফিল্ড আর্টিলারি রেজিমেন্ট সহ বিভিন্ন দায়িত্ব পালন করেন।   কর্মজীবন  লেফট্যানেন্ট জেনারেল মোঃ জাহাঙ্গীর আলম চৌধুরী বাংলাদেশ সামরিক একাডেমীর প্রশিক্ষক ছিলেন। পরে তিনি ইন্টার সার্ভিসেস সিলেকশন বোর্ডে একটি গ্রুপ টেস্টিং অফিসার (জিটিও) হিসেবে দায়িত্ব পালন করেন। তিনি ১৯৯৪ থেকে ১৯৯৬ সালের মধ্যে বসনিয়া-হার্জেগোভিনা, রুয়ান্ডা এবং জর্জিয়াতে জাতিসংঘের সামরিক পর্যবেক্ষক ও স্টাফ হিসাবে তিনটি ভিন্ন জাতিসংঘ মিশনে কাজ করার অনন্য সুযোগ পেয়েছিলেন। তিনি ডিফেন্স সার্ভিসেস কমান্ড এবং স্টাফ কলেজে এবং ঢাকা ন্যাশনাল ডিফেন্স কলেজের  স্নাতক।   ২০০৯ সালের বি,ডি,আর বিদ্রোহ  ২৫শে ফেব্রুয়ারি ২০০৯ সালের বিডিআর বিদ্রোহে তার উত্তরাধিকারী মেজর জেনারেল শাকিল আহমেদ ও তার স্ত্রী নাজনীন হোসেন শাকিল শহীদ হয়েছেন। কিউএমজি হিসাবে মোঃ জাহাঙ্গীর আলম চৌধুরী সেনাবাহিনীর তদন্ত কমিটির নেতৃত্ব দেন। ৩ ডিসেম্বর ২০০৯ সালে তাকে পররাষ্ট্র মন্ত্রণালয়ে বদলি করা হয়। ২ ফেব্রুয়ারি ২০১০ সালে তিনি সেনাবাহিনী থেকে অবসর গ্রহণ করেন।   আরও দেখুন   ২০০১ ভারত-বাংলাদেশ সীমান্ত বিরোধ   তথ্যসূত্র    বহিঃসংযোগ     বিষয়শ্রেণী:বর্ডার গার্ড বাংলাদেশের মহাপরিচালক বিষয়শ্রেণী:বাংলাদেশ সেনাবাহিনীর জেনারেল বিষয়শ্রেণী:১৯৫৩-এ জন্ম বিষয়শ্রেণী:জীবিত ব্যক্তি বিষয়শ্রেণী:মুন্সীগঞ্জ জেলার ব্যক্তি বিষয়শ্রেণী:প্রিন্সিপাল স্টাফ অফিসার (বাংলাদেশ) বিষয়শ্রেণী:বাংলাদেশী জেনারেল বিষয়শ্রেণী:মুহাম্মদ ইউনূসের অন্তর্বর্তীকালীন সরকারের উপদেষ্টা
ফেঞ্জাল হল একটি প্রসাধনী স্বাস্থ্যবিধি পণ্যের মার্কা যা সুইজারল্যান্ডের বাজেলের ফার্মাসিউটিক্যাল এবং কসমেটিক কোম্পানি ডয়েটস গ্রেথার এজি দ্বারা সারা বিশ্বে বাজারজাত করা হয়।  কোম্পানিটি ১৮৯৯ সালে প্রতিষ্ঠিত হয়েছিল এবং প্রথম ফেঞ্জাল পণ্যটি ছিল একটি ক্রিম বাথ যা ১৯৬২ সালে প্রবর্তিত হয়েছিল উল্লেখযোগ্য বৈশিষ্ট্যের সূত্রটিতে উদ্ভিদ তেল অন্তর্ভুক্ত ছিল।Markenregister von fenjal  মার্কার পরিসরে এখন সাবান, গোসলের তেল, বডি লোশন, বডি ওয়াশ, বাবল বাথ, শাওয়ার অয়েল, শাওয়ার মুসে এবং অন্যান্য ত্বকের যত্নের পণ্য অন্তর্ভুক্ত রয়েছে। ১ জুন, ২০১৬-এ, ফিট জিএমবি এর হির্শফেল্ড ডয়েচ গ্রেদার এর কাছ থেকে মার্কাটি গ্রহণ করে। ২০১৬ সাল থেকে, হির্শফেল্ড কারখানায়ও উৎপাদন হয়েছে।   তথ্যসূত্র    বহিঃসংযোগ    অফিসিয়াল ফেঞ্জাল ব্র্যান্ডের ওয়েবপেজ বিষয়শ্রেণী:সুইজারল্যান্ডীয় মার্কা বিষয়শ্রেণী:সুইজারল্যান্ডের প্রস্তুতকারক কোম্পানি বিষয়শ্রেণী:ব্যক্তিগত যত্নের মার্কা বিষয়শ্রেণী:সাবানের মার্কা বিষয়শ্রেণী:প্রসাধনীর ইতিহাস
ব্রুস বাইফিল্ড (জন্ম ১৩ মে ১৯৫৮) একজন কানাডীয় সাংবাদিক যিনি মুক্ত ও উন্মুক্ত উৎসের সফটওয়্যার সম্পর্কে বিশেষজ্ঞ লেখক। তিনি লিনাক্স.কমের একজন অবদানকারী সম্পাদক ছিলেন এবং তার নিবন্ধগুলি ডাটামেশন, এলডব্লিউএন, লিনাক্স ডেভেলপার নেটওয়ার্ক এবং লিনাক্সপ্ল্যানেট সাইটগুলিতে প্রকাশিত হয়েছে। এছাড়াও তিনি লিনাক্স জার্নাল ওয়েবসাইটের জন্য একটি মাসিক ব্লগ লেখেন, যা লিব্রাঅফিস এবং স্ক্রাইবাসের মতো জনপ্রিয় বিনামূল্যের সফটওয়্যারগুলির ভূমিকা প্রদান করে এবং বিনামূল্যে সফটওয়্যার এবং এটির আশেপাশের সমস্যাগুলি সম্পর্কে লিনাক্স প্রো ম্যাগাজিনের জন্য একটি সাপ্তাহিক ব্লগ। তার অনলাইন প্রকাশনা ছাড়াও, তিনি ম্যাক্সিমাম লিনাক্স, উবুন্টু ইউজার এবং দ্য নিউ ইন্টারন্যাশনালিস্টের মতো ম্যাগাজিনে প্রকাশ করেছেন এবং লিনাক্স প্রো ম্যাগাজিনের কমান্ড লাইন সম্পর্কে একটি কলাম লিখেছেন। তার ব্যক্তিগত ব্লগ, অফ দ্য ওয়াল, ছোট ব্যক্তিগত প্রবন্ধের সংকলন।  একজন সাংবাদিক হওয়ার আগে বাইফিল্ড প্রোজেনি লিনাক্স সিস্টেমের মার্কেটিং এবং কমিউনিকেশন ডিরেক্টর এবং স্টরমিক্স টেকনোলজিসে প্রোডাক্ট ম্যানেজার ছিলেন। তিনি ইলার্নিং কোর্সও ডিজাইন করেন এবং একজন মার্কেটিং এবং যোগাযোগ পরামর্শদাতা।  বাইফিল্ড ব্রিটিশ কলাম্বিয়ার বার্নাবিতে থাকেন। মুক্ত ও উন্মুক্ত উৎসের সফটওয়্যার ছাড়াও তার আগ্রহের মধ্যে রয়েছে তোতাপাখি, দৌড়ানো, বিজ্ঞান কথাসাহিত্য, নর্থওয়েস্ট কোস্ট আর্ট সংগ্রহ করা এবং পাঙ্ক-লোক সঙ্গীত শোনা। তিনি নর্থওয়েস্ট কমিউনিটি কলেজের ফ্রেদা ডাইসিং স্কুল অফ নর্থওয়েস্ট কোস্ট আর্টের পরিপক্ক ছাত্র পুরস্কারের সহ-প্রতিষ্ঠাতা, এবং বর্তমানে ওয়াইভিআর আর্ট ফাউন্ডেশনের বোর্ডে কাজ করছেন।  তিনি আলবার্টার রক্ষণশীল সাংবাদিক, প্রকাশক এবং সম্পাদক টেড বাইফিল্ডের সাথে সম্পর্কহীন।About « Off the Wall   বই    উইচেস অব দ্য মাইন্ড: এ ক্রিটিকাল স্টাডি অব ফ্রিটয লেইবার। ওয়েস্ট ওয়ারউইক: নেক্রোনোমিকন প্রেস।   ডিজাইনিং উইদ লিব্রাঅফিস, ২০১৬, ফ্রেন্ডস অব ওপেনডকুমেন্ট ইনক.,, (সিসি বাই এসএ সংস্করণ ৩.০ বা তার পরের লাইসেন্সে ডাউনলোড করুন)   তথ্যসূত্র    বহিঃসংযোগ      বিষয়শ্রেণী:১৯৫৮-এ জন্ম বিষয়শ্রেণী:জীবিত ব্যক্তি বিষয়শ্রেণী:মুক্ত সফটওয়্যার ব্যক্তি
সন্তোষ কুমার বিশ্বাস বাংলাদেশ আওয়ামী লীগের রাজনীতিবিদ ও মুক্তিযুদ্ধের সংগঠক যিনি তৎকালীন ফরিদপুর-১২ আসনের সংসদ সদস্য ছিলেন।   রাজনৈতিক জীবন  নজির আহম্মদ তালুকদার ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ফরিদপুর-১২ আসন থেকে সংসদ সদস্য নির্বাচিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:প্রথম জাতীয় সংসদ সদস্য বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
চৈতন্যপুরী মেট্রো স্টেশন হায়দ্রাবাদ মেট্রোর লাল লাইনে অবস্থিত। এই স্টেশনটি ২০১৮ সালে সর্বসাধারণের জন্য উন্মুক্ত করা হয়। এটি ওমনি সুপার স্পেশালিটি হাসপাতাল, ফলের বাজার, জিবিআর হাসপাতাল, বিজয় টেক্সটাইল, এপিএসআরটিসি বাস স্টপ, অ্যানি বেসেন্ট কলেজ, সরুর নগর খিলান এবং পিভিটি মার্কেটের  নিকটে অবস্থিত।  ইতিহাস  এই স্টেশনটি ২৪ সেপ্টেম্বর ২০১৮ সালে খোলা হয়।   স্টেশন   গঠন  চৈতন্যপুরী স্টেশনটি হায়দ্রাবাদ মেট্রো-এর লাল লাইন-এ অবস্থিত একটি মেট্রো স্টেশন।   সুবিধা  স্টেশনের রাস্তা স্তর থেকে প্ল্যাটফর্ম স্তর পর্যন্ত সিঁড়ি, লিফট এবং এসকেলেটর রয়েছে, যা সহজ এবং আরামদায়কভাবে স্টেশনে প্রবেশের সুবিধা প্রদান করে। এছাড়াও, লিফ্টের অভ্যন্তরে অপারেশন প্যানেলগুলি এমন একটি স্তরে ইনস্টল করা যা সক্ষম-প্রবীণ এবং প্রবীণ নাগরিকসহ ভিন্নভাবে অক্ষম যাত্রীরাও ব্যবহার করতে পারে।https://www.ltmetro.com/metro-stations/  স্টেশন বিন্যাস রাস্তা স্তর এটিই প্রথম স্তর, যেখানে যাত্রীরা তাদের যানবাহন পার্ক করতে এবং স্থানীয় অঞ্চলের মানচিত্র দেখতে পারেন।https://www.ltmetro.com/metro-stations/#1527065034617-3dc1ce80-fe9e  মধ্যবর্তী স্তর টিকিট অফিস বা টিকিট ভেন্ডিং মেশিন (টিভিএম) এখানে অবস্থিত। খুচরা আউটলেট এবং ওয়াশরুম, এটিএম, প্রাথমিক চিকিৎসা ইত্যাদির মতো অন্যান্য সুবিধা এই অঞ্চলে পাওয়া যাবে।  প্ল্যাটফর্ম স্তর এই স্তরটিতে দুটি প্ল্যাটফর্ম রয়েছে। ট্রেনগুলি এই স্তর থেকে যাত্রীদের গন্তব্য স্টেশনে নিয়ে যায়।  জিরাস্তায় স্তরপ্রস্থান/প্রবেশএল১মধ্যবর্তী তলাভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভারএল২পার্শ্ব প্ল্যাটফর্ম দরজা বাম দিকে খুলবে দক্ষিণদিকগামী</span>দিকে →এলবি নগর→ →</small> উত্তরদিক্গামী</span> →দিকে ←←মিয়াপুর←<small>পার্শ্ব প্ল্যাটফর্ম দরজা বাম দিকে খুলবে এল২   ট্রেন পরিষেবা  প্রতি ৩.৫ - ৭ মিনিট অন্তর তিন কোচ বিশিষ্ট ট্রেনগুলি এই স্টেশন হয়ে মিয়াপুর এবং এলবি নগরের মধ্যে চলাচল করে।  তথ্যসূত্র  বিষয়শ্রেণী:হায়দ্রাবাদ মেট্রোর স্টেশন বিষয়শ্রেণী:২০১৮-এ তেলেঙ্গানায় প্রতিষ্ঠিত
একই নামের অন্যান্য ব্যক্তিবর্গের জন্য দেখুন আনোয়ার হোসেন।  আনোয়ার হোসেন বাংলাদেশ সেনাবাহিনীর অবসরপ্রাপ্ত লেফটেন্যান্ট জেনারেল। তিনি সেনাবাহিনীর কোয়ার্টার মাস্টার জেনারেল হিসেবে দায়িত্ব পালন করেছেন।  তিনি বর্ডার গার্ড বাংলাদেশ (বিজিবি) এর সাবেক মহাপরিচালক এবং আর্মি ট্রেনিং এন্ড ডক্ট্রিনে কম্যান্ডর (জেনারেল অফিসার কমান্ডিং) (জিওসি)। তিনি বাংলাদেশ সেনাবাহিনীর আর্টিলারি রেজিমেন্টের কর্নেল কম্যান্ডর হিসাবে সম্মানিত হয়েছেন। তিনি বাংলাদেশ সেনাবাহিনীর রেজিমেন্টের সর্বোচ্চ রেঙ্কিং প্রাপ্ত সেবা প্রদানকারী সিনিয়র অফিসার।   শিক্ষাজীবন  তিনি ১৯৯১ সালে মিরপুরের ডিফেন্স সার্ভিসেস কমান্ড অ্যান্ড স্টাফ কলেজের আর্মি স্টাফ কোর্স। ১৯৯২-১৯৯৩ সালে স্টাফ কলেজ জার্মানির কমান্ড অ্যান্ড জেনারেল স্টাফ কোর্স এবং ২০০৬ সালে মিরপুর জাতীয় প্রতিরক্ষা কলেজের জাতীয় প্রতিরক্ষা কোর্স সম্পন্ন করেন।   কর্মজীবন  প্রথম বিএমএ দীর্ঘ কোর্সে ২৩ ডিসেম্বর ১৯৭৯ সালে বাংলাদেশ সেনাবাহিনীর আর্টিলারি কর্পসে কমিশন করা হয়। ৯ম বিএমএ দীর্ঘ মেয়াদী কোর্স আর্টিলারি ব্রিগেডের কমান্ডার। আর্টিলারি সেন্টার অ্যান্ড স্কুল (এসি অ্যান্ড এস) এর কমান্ডার। মহাপরিচালক সেনা সদর দফতরে জেনারেল স্টাফ শাখা। ৩৩তম পদাতিক ডিভিশনের জিওসি এবং কুমিল্লা এলাকার এরিয়া কমান্ডার হিসাবে দায়িত্ব পালন করেন। তিনি সেনাবাহিনীর প্রশিক্ষণ ও ডক্টরাইন কমান্ডের সাবেক জেনারেল অফিসার কমান্ডিং ছিলেন।  ৩০ জুন ২০১১ থেকে ৫ ডিসেম্বর ২০১২ পর্যন্ত তিনি বর্ডার গার্ডের মহাপরিচালক।   তিনি বাংলাদেশ ডিজেল প্ল্যান্ট লিমিটেডের পরিচালনা পর্ষদের ভাইস চেয়ারম্যান। বাংলাদেশ মেশিন টুলস ফ্যাক্টরি লিমিটেডের পরিচালনা পর্ষদের ভাইস চেয়ারম্যানও ছিলেন।  ক্যান্টিন স্টোর ডিপার্টমেন্ট (সিএসডি) এর পরিচালনা পর্ষদের চেয়ারম্যান। তিনি বাংলাদেশ সেনাবাহিনীর কোয়ার্টার মাস্টার জেনারেল (কিউএমজি) হিসাবে সকল ডিওএইচএস এবং এএইচএস কর্তৃপক্ষের অধীনে আসেন।   জাতিসংঘ মিশন  ১৯৮৮-১৯৮৯ সালে জাতিসংঘ ইরান-ইরাক সামরিক পর্যবেক্ষক দল (ইউএনআইআইএমওজি) এর পর্যবেক্ষক এবং ২০০৮-২০০৯ সালে জর্জিয়ার জাতিসংঘের পর্যবেক্ষক মিশনের প্রধান সামরিক পর্যবেক্ষক হিসাবে দায়িত্ব পালন করেন।    তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বর্ডার গার্ড বাংলাদেশের মহাপরিচালক বিষয়শ্রেণী:বাংলাদেশ সেনাবাহিনীর জেনারেল বিষয়শ্রেণী:জীবিত ব্যক্তি বিষয়শ্রেণী:নারায়ণগঞ্জ জেলার ব্যক্তি
অশ্বমেধ দেবী (জন্ম: ১৮ই সেপ্টেম্বর ১৯৬৭) একজন রাজনীতিবিদ এবং ভারতের বিহার রাজ্যের উজিয়ারপুর নির্বাচনী এলাকা থেকে জনতা দল (ইউনাইটেড) প্রার্থী হিসেবে নির্বাচিত সংসদ সদস্য। তিনি সমস্তিপুর বিধানসভা কেন্দ্রের কল্যাণপুর থেকে বিহার বিধানসভার সদস্য হিসেবেও দায়িত্ব পালন করেছেন। ২০২৩ সালে, বিহার সরকার তাঁকে বিহার রাজ্য মহিলা কমিশনের চেয়ারপারসন নিযুক্ত করে।   প্রারম্ভিক জীবন  অশ্বমেধ ১৯৬৭ সালের ১৮ই সেপ্টেম্বর, সমস্তিপুর জেলার মেয়ারীতে (বিহার) জন্মগ্রহণ করেন। তিনি ১৯৭৯ সালের ৭ই মে প্রদীপ মাহাতোর সাথে বিবাহ বন্ধনে আবদ্ধ হন এবং তাঁদের চার পুত্র সন্তান রয়েছে।   শিক্ষা  অশ্বমেধ দেবী বিহারের সমস্তিপুরের বাজিতপুর মেয়ারী, সরাই রঞ্জন থেকে ম্যাট্রিকুলেট পাস করেন।   কর্মজীবন  অশ্বমেধ দেবী ২০০০ এবং ২০০৫ সালে সমস্তিপুর বিধানসভা কেন্দ্রের কল্যাণপুর থেকে বিহার বিধানসভার সদস্য নির্বাচিত হয়েছিলেন। থাম্ব|এমপি থাম্ব|রমজান উৎসবের প্রাক্কালে অশ্বমেধ দেবী ২০০৯ সাল পর্যন্ত বিধানসভার সদস্য হিসেবে ছিলেন। ২০০৯ সালে, তিনি ১৫তম লোকসভার সদস্য নির্বাচিত হন। ২০২৩ সালে, তিনি বিহার রাজ্যের জন্য রাজ্য মহিলা কমিশনের প্রধান নিযুক্ত হন। তিনি ছাড়াও, পুনর্গঠিত কমিশনে সাতজন সদস্য ছিলেন, কমিশনটি রাজ্যের মহিলাদের সাথে সম্পর্কিত বিষয়গুলি দেখাশোনা করার জন্য গঠিত হয়েছিল।   তথ্যসূত্র   বিষয়শ্রেণী:সমতা পার্টির রাজনীতিবিদ বিষয়শ্রেণী:২০শ শতাব্দীর ভারতীয় ব্যক্তি বিষয়শ্রেণী:২০শ শতাব্দীর ভারতীয় নারী বিষয়শ্রেণী:বিহার বিধানসভার সদস্য ২০০৫-২০১০ বিষয়শ্রেণী:বিহার বিধানসভার সদস্য ২০০০-২০০৫ বিষয়শ্রেণী:লোকসভার নারী সদস্য বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:বিহার বিধানসভার নারী সদস্য বিষয়শ্রেণী:বিহারের লোকসভা সদস্য বিষয়শ্রেণী:পঞ্চদশ লোকসভার সদস্য বিষয়শ্রেণী:১৯৬৭-এ জন্ম বিষয়শ্রেণী:জীবিত ব্যক্তি বিষয়শ্রেণী:জনতা দল (সংযুক্ত) এর রাজনীতিবিদ বিষয়শ্রেণী:অপর্যালোচিত অনুবাদসহ পাতা